# Elena Aižinienė-Atkočiūnaitė

### Straipsnis iš Vikipedijos, laisvosios enciklopedijos.

Elena Aižinienė-Atkočiūnaitė

Elena Aižinienė-Atkočiūnaitė (1935 m. sausio 1 d. Dusetų miestelyje, Zarasų r. – 1984 m. sausio 27 d. Kupiškyje), muzikos mokytoja ir chorvedė.

## [taisyti] Biografija

1956 – 1960 choro dirigavimo mokėsi Vilniaus J. Tallat-Kelpšos muzikos mokykloje (dėst. V. Četkauskas). 1973 – 1978 muziką neakivaizdiniu būdu studijavo Lietuvos valstybinės konservatorijos Klaipėdos fakultetuose (diriguoti mokė G. Valavičiūtė).

1959 – 1966 Alytaus vaikų muzikos mokyklos mokytoja, 1966 – 1983 Kupiškio vaikų muzikos mokyklos mokytoja, jaunučių ir jaunių chorų vadovė. Jaunučių choras 1969 respublikinės moksleivių meno ir sporto šventės konkurso laureatas, o jaunių choras 1975 respublikinės dainų šventės dalyvis. 1977 ir 1979 E. Aižinienė „Dainų dainelės" konkursams parengė merginų vokalinį ansamblį.

Nuo 1978 Kupiškio rajono švietimo darbuotojų mišriojo choro vadovė – choras 1980 respublikinės dainų šventės dalyvis, 1981 A. Budriūno konkurso Biržuose laureatas. E. Aižinienė buvo Kupiškio rajono dainų švenčių dirigentė ir vyr. dirigentė. 1969 apdovanota Liaudies švietimo pirmūno ženkleliu.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../e/l/e/Elena_Ai%C5%BEinien%C4%97-Atko%C4%8Di%C5%ABnait%C4%97_bb9e.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška